**SENIORIAPTEEKKARIT RY JÄSENTIEDOTE 4/2022 3.6.2022**

**HYVÄT SENIORI-KOLLEGAT**

**Jäsentiedotteen 4/2022 aiheet:**

1. **Sääntömääräinen kevätkokous 27.4.2022**
2. **Matkat**
3. **Sääntömääräinen syyskokous**
4. **Yhdistyksen kotisivut**
5. **Yhteystietojen muutokset**

Tästä jo kolmannesta korona keväästä voi todella sanoa, että ”kevät keikkuen tulevi”, sen verran on kaikenlaista keliä piisannut. Mutta niin kuin aina, kyllä se kesäkin kevään jälkeen aina tulee. Toivottavasti saamme kaikki nauttia lämpimästä ja aurinkoisesta kesästä ilman suurempia huolia koronasta taikka maailman viimeaikaisista ikävistä tapahtumista.

1. **Yhdistyksen sääntömääräinen kevätkokous**

Yhdistyksen sääntömääräinen kevätkokous oheisohjelmineen pidettiin keskiviikkona 27.4.2022 Helsingissä. Kokouspaikkana oli Antiloopin Silta 10 kiinteistön Circus kokoustila Siltasaarenkatu 10, jonne oli helppo saapua julkisilla liikennevälineillä. Kokoustila oli avara ja hyvin varusteltu, ainakin näin meidän järjestäjien mielestä. Tarjoilu ja palvelu toimivat, talon puolesta paikalla oli myös atk-vastaava, joka avusti teknisissä asioissa.

Itse kevätkokous sujui hyvin ja paikalla oli 51 yhdistyksen jäsentä. Kokouksen jälkeen kuunneltiin kaksi esitelmää, joita myös avecit olivat tervetulleita kuuntelemaan.

SAL:n **viestintäjohtaja Erkki Kostiainen** kertoi apteekkialan ajankohtaisista asioista. Hän kertoi myös SAL:n uusista tiloista Vallilassa osoitteessa Elimäenkatu 5, joihin yhdistyksen hallituksella oli jo ollut ilo tutustua. Saimme pitää hallituksen kokouksen samassa kiinteistössä SAL:n varaamissa tiloissa 20.4. Lisäksi hän kertoi 5.-6.5.2022 pidettävien Apteekkaripäivien ohjelmasta, mihin myös me seniorit olimme saaneet kutsun osallistua. Suomen apteekkariliiton 125-vuotispäivää vietettiin kutsuvieraiden kera Juhlaseminaarin merkeissä 23.5.2022. Myös meillä senioreilla ja muilla apteekkareilla oli mahdollisuus seurata Juhlaseminaaria verkossa.

Toimittaja ja kirjailija **Lasse Lehtisen** esitelmän aiheena oli hänen v. 2021 julkaisema kirjansa ”**Murhattu ministeri, Heikki Ritavuoren elämä ja kuolema**”. Saimme kuulla erittäin kiinnostavan ja jollakin tapaa hyvin ajankohtaisenkin esitelmän ja läpileikkauksen suomalaisten elämästä ensimmäisen maailmasodan aikaan noin sata vuotta sitten.

Kokouksen ja esitelmien jälkeen nautimme maittavan kolmen ruokalajin lounaan **ravintola Meripaviljongissa**. Iltaohjelmana oli teatteriesitys Kansallisteatterissa, Miika Nousiaisen elämänlaatukomedia **”Pintaremonttia”.**

Suuri kiitos vielä kaikille osanottajille, toivottavasti nautitte kokouksesta oheisohjelmineen ja säilyitte terveinä kokouksen jälkeenkin.

1. **Matkat**

Syyskuussa on tarkoitus järjestää kulttuuripainotteinen ”Kulttuuri- ja viinimatka” Heidelberg-Strasbourg-Cochem alueille; levollisia ja kauniita maisemia ja viininviljelyalueita sekä keskiaikaisia kaupunkeja ja linnoja. Matkoja järjestetään kaksi, 5.-9. syyskuuta sekä 26.-30.9. syyskuuta 2022. Matkatoimisto lähettää mahdollisimman pian suoraan jäsenille tarkemmat tiedot ja ilmoittautumisohjeet.

1. **Sääntömääräinen syyskokous**

Normaaliaikoina ennen koronaa oli tapana pitää yhdistyksen syyskokous Helsingissä ja kevätkokous jossain muualla. Toivottavasti pääsemme tähän samaan tahtiin viimeistään ensi vuonna (2023). Yhdistyksen sääntömääräistä syyskokousta on alustavasti suunniteltu pidettäväksi kaksipäiväisenä tapahtumana marraskuun ensimmäisellä viikolla Helsingissä. Tarkempi päivämäärä pyritään ilmoittamaan viimeistään loppukesällä/alkusyksyllä

1. **Yhdistyksen kotisivut**

Yhdistyksen kotisivut ovat osoitteessa [www.senioriapteekkarit.fi](http://www.senioriapteekkarit.fi) . Etusivulla pyritään kertomaan lyhyesti yhdistyksestä sekä miten siihen voi liittyä. Hallitus-välilehdeltä löytyvät yhdistyksen hallituksen jäsenten yhteystiedot mahdollisia yhteydenottoja varten. Jäsentiedote-kohdassa on viimeisin jäsentiedote, sitä vanhemmat löytyvät Historia välilehden arkistosta.

1. **Yhteystietojen muutokset**

Muistathan ilmoittaa erityisesti sähköpostiosoitteesi ja myös muiden yhteistietojesi muutokset jäsensihteerillemme ( ritva.ortamala@apteekit.net ); hän välittää ne edelleen SAL:iin Paula Laineelle, joka teknisesti hoitaa jäsenrekisteriämme sekä mm. jäsentiedotteiden lähettämistä. Nyt viime kevätkokouksen kokouskutsun lähettämisen jälkeen ilmeni montakin tapausta, missä yhdistyksen jäsen valitti, ettei ollut saanut koko kutsua. Tarkemmassa selvittelyssä kävi ilmi, että hän oli luopunut @salnet.fi tai @apteekit.net päätteisestä sähköpostista, mutta oli unohtanut ilmoittaa asiasta. Joskus myös harvemmin käytetty sähköposti on niin täynnä roskapostia, ettei sinne uutta postia enää mahdu.

Muista siis olla aktiivinen yhteystietojesi ilmoittamisesta yhdistyksen jäsensihteerille, jotta saat jatkossakin meiltä sähköistä postia sekä myös postia Suomen apteekkariliitosta, jonka ulkojäsen olet edelleenkin eläkkeellä ollessasi.

**Toivokaamme kaikille jäsenillemme oikein rentouttavaa kesää sekä toivomme tapaavamme teitä joko syksyn matkoilla taikka syyskokouksen merkeissä marraskuussa.**

**Senioriapteekkarit ry:n hallitus**

**psta Silja Kyllönen**

sihteeri

040-512 8429 silja.kyllonen@salnet.fi